หวดเจ้ง

**หวดเจ้ง** หรือ **หอมเจ้ง** (ค.ศ. 176-220) มีชื่อในภาษาจีนกลางว่า **ฝ่า เจิ้ง** () ชื่อรอง **เซี่ยวจื๋อ** () เป็นที่ปรึกษาคนสำคัญของขุนศึกเล่าปี่ (劉備 *หลิว เป้ย์*) ในช่วงปลายยุคราชวงศ์ฮั่นตะวันออก (東漢 *ตงฮั่น*) ของจีน หวดเจ้งเกิดในครอบครัวมีสถานะทางสังคมสูงและเป็นเชื้อสายขุนนาง หวดเจ้งเดินทางไปยังมณฑลเอ๊กจิ๋ว (益州 *อี้โจว*; ครอบคลุมพื้นที่ของมณฑลเสฉวนและนครฉงชิ่งในปัจจุบัน) ในช่วงปลายคริสต์ทศวรรษ 190 และกลายมาเป็นผู้ใต้บังคับบัญชาของเล่าเจี้ยง (劉璋 *หลิว จาง*) เจ้ามณฑลเอ๊กจิ๋ว แต่หวดเจ้งมีความรู้สึกอยากตีตนออกหากเล่าเจี้ยงเนื่องจากเห็นว่าเล่าเจี้ยงเป็นผู้ปกครองที่ไร้ความสามารถ ในที่สุดหวดเจ้งจึงทรยศเล่าเจี้ยงและแปรพักตร์ไปเข้าด้วยเล่าปี่เมื่อ ค.ศ. 211 ในช่วงระหว่าง ค.ศ. 211 ถึง ค.ศ. 214 หวดเจ้งช่วยเหลือเล่าปี่ในการเอาชนะเล่าเจี้ยงและยึดครองมณฑลเอ๊กจิ๋ว แล้วหวดเจ้งก็กลายเป็นที่ปรึกษาที่เล่าปี่ไว้วางใจมากที่สุด เมื่อ ค.ศ. 217 หวดเจ้งโน้มน้าวเล่าปี่ให้เปิดฉากยุทธการที่ฮันต๋งเพื่อเข้ายึดเมืองฮันต๋ง (漢中 *ฮั่นจง*) อันเป็นจุดยุทธศาสตร์สำคัญจากโจโฉ (曹操 *เฉา เชา*) ที่เป็นขุนศึกอริ แต่หวดเจ้งก็เสียชีวิตในอีกหนึ่งปีหลังจากเล่าปี่ได้รับชัยชนะในยุทธการ

การมองการณ์ไกลและความชาญฉลาดในการวางกลยุทธ์ของหวดเจ้งทำให้หวดเจ้งได้รับการยกย่องจากคนร่วมสมัยอย่างจูกัดเหลียง (諸葛亮 *จูเก่อ เลี่ยง*) และตันซิ่ว (陳壽 *เฉิน โช่ว*) ในช่วงเวลาไม่ถึงสิบปีที่หวดเจ้งรับใช้เล่าปี่ หวดเจ้งได้แสดงถึงความสามารถในการช่วงชิงโอกาสอย่างยากจะหาใครเทียบ ในขณะที่อัจฉริยะทางการทหารอย่างโจโฉและบรรดาที่ปรึกษาที่ดีที่สุดต่างก็ตกหลุมพรางของหวดเจ้ง อย่างไรก็ตาม หวดเจ้งยังมีชื่อเสียงในด้านเป็นคนเจ้าคิดเจ้าแค้น เมื่อหวดเจ้งดำรงตำแหน่งราชการ ก็ใช้อำนาจในตำแหน่งของตนในการแก้แค้นเอากับผู้คนที่เคยทำให้ตนขัดเคืองมาก่อน และสังหารคนเหล่านั้นโดยไร้เหตุผลอันควร ถึงกระนั้นหวดเจ้งก็ยังคงได้รับการยกย่องและความไว้วางใจจากเล่าปี่ จนถึงขั้นที่จูกัดเหลียงเคยพูดว่าหวดเจ้งอาจเป็นผู้เดียวที่สามารถยับยั้งความพ่ายแพ้ของเล่าปี่ในยุทธการที่อิเหลง (夷陵 *อี๋หลิง*) เมื่อ ค.ศ. 211 ได้หากเวลานั้นหวดเจ้งยังมีชีวิตอยู่

## ภูมิหลังครอบครัว
บ้านเกิดของหวดเจ้งอยู่ในอำเภอเหมย์ (郿縣 *เหมย์เซี่ยน*) เมืองโย่วฝูเฟิง (右扶風郡 *โย่วฝูเฟิงจฺวิ้น*) ซึ่งอยู่ในอำเภอเหมย์ (眉縣 *เหมย์เซี่ยน*) นครเป่าจี (寶雞) มณฑลฉ่านซี (陝西) ในปัจจุบัน บรรพบุรุษของหวดเจ้งคือเถียน ฝ่าจาง (田法章) ซึ่งเป็นที่รู้จักในประวัติศาสตร์ในชื่อเจ๋เสียงอ๋อง (齊襄王 *ฉีเซียงหวาง*) อ๋องแห่งรัฐเจ๋ (齊 *ฉี*) ในยุครณรัฐ (戰國 *จ้านกั๋ว*) ผู้สืบเชื้อสายของเถียน ฝ่าจางเปลี่ยนชื่อสกุลของพวกตนจาก "เถียน" (田) เป็น "ฝ่า" (法) หลังการล่มสลายของรัฐเจ๋เมื่อ 221 ปีก่อนคริสตกาล ในรัชสมัยจักรพรรดิฮั่นเซฺวียนตี้ (漢宣帝) แห่งราชวงศ์ฮั่นตะวันตก (西漢 *ซีฮั่น*) บรรดาผู้สืบเชื้อสายของเถียน ฝ่าจางย้ายไปอาศัยในมณฑลนครหลวงและต่างได้รับตำแหน่งที่สืบทอดได้ทางสายเลือดโดยได้รับเบี้ยหวัดเป็นข้าว 2,000 ต้าน (石; หน่วยปริมาตร) 

ปู่ทวดของหวดเจ้งคือฝ่า สฺยง (法雄) รับราชการในตำแหน่งเจ้าเมือง (太守 *ไท่โฉ่ว*) ของเมืองลำกุ๋น (南郡 *หนานจฺวิ้น*; อยู่บริเวณนครจิงโจว มณฑลหูเป่ย์ในปัจจุบัน) ในรัชสมัยพระเจ้าอันเต้ (漢安帝 *ฮั่นอานตี้*) แห่งราชวงศ์ฮั่นตะวันออก (東漢 *ตงฮั่น*) ปู่ของหวดเจ้งคือฝ่า เจิน (法真) เป็นบัณฑิตเร้นกายที่มีชื่อเสียงจากมีบุคลิกสูงส่ง แม้ว่าเป็นบัณฑิตที่คงแก่เรียน แต่กลับใช้ชีวิตเรียบง่ายและปฏิเสธคำเชิญให้เข้ารับราชการในราชสำนักหลายครั้ง บิดาของหวดเจ้งคือฝา เหยี่ยน (法衍) ชื่อรอง จี้โหมว (季謀) เคยรับราชการเป็นข้าราชสำนักและเคยดำรงตำแหน่งผู้ช่วยของเสนาบดีมหาดไทย (司徒 *ซือถู*) และเสนาบดีตุลาการ (廷尉 *ถิงเว่ย์*)

## รับใช้เล่าเจี้ยง

## ช่วยเหลือเล่าปี่ในการยึดเอ๊กจิ๋วจากเล่าเจี้ยง

## รับใช้เล่าปี่

## เสียชีวิตและเหตุการณ์หลังการเสียชีวิต

## ในวัฒนธรรมประชานิยม
หวดเจ้งปรากฏในฐานะตัวละครที่เล่นได้ในเกม *[[ไดนาสตีวอริเออร์ 8|ไดนาสตีวอริเออร์ 8: เอ็กซ์ตรีมเลเจนด์]]* (*Dynasty Warriors 8: Xtreme Legends*) ของโคเอ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง
### อ้างอิงจาก ''สามก๊กจี่''

### อ้างอิงจาก ''อรรถาธิบายสามก๊กจี่''

### รายการอ้างอิงอื่น ๆ

## บรรณานุกรม
* ตันซิ่ว (คริสต์ศวรรษที่ 3). *[[สามก๊กจี่]]* (*ซานกั๋วจื้อ*).
* ฉาง ฉฺวี (คริสต์ศวรรษที่ 4). *[[หฺวาหยางกั๋วจื้อ|พงศาวดารหฺวาหยาง]]* (*หฺวาหยางกั๋วจื้อ*).
* เผย์ ซงจือ (คริสต์ศวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
*ฟ่าน เย่ (คริสต์ศวรรษที่ 5). *[[โฮ่วฮั่นชู|ตำราประวัติศาสตร์ราชวงศ์ฮั่นยุคหลัง]]* (*โฮ่วฮั่นชู*).
*ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของเล่าปี่
หมวดหมู่:ข้าราชการของเล่าเจี้ยง